b'\n_START_ARTICLE_\nKreda (mineral)\n_START_PARAGRAPH_\nKreda je mehka, bela, porozna, sedimentna karbonatna kamnina, oblika apnenca, sestavljena iz minerala kalcit. Kalcit je ionska sol, imenovana kalcijev karbonat ali CaCO3. Nastaja v globokih morskih razmerah iz postopnega kopi\xc4\x8denja drobcenih kalcitnih lupin (kokolitov) mikroorganizmov, imenovanih coccolithophores. Klemen (vrsta ro\xc5\xbeenca, edinstvenega za kredo) je zelo pogosto kot trakovi vzporedno z \xc5\xbeilo ali kot gomolj vgrajen v kredo. Verjetno izhaja iz gobastih iglic ali drugih silikatnih organizmov, kot jih je voda potisnila navzgor med stiskanjem. Kremen se pogosto odlaga okoli ve\xc4\x8djih fosilov, kot so morski je\xc5\xbeki, ki lahko okamnijo (tj. nadome\xc5\xa1\xc4\x8dajo molekule z molekulo kremena)._NEWLINE_Kreda v sedimentih zahodne Evrope je nenavadna med sedimentnimi apnenci v debelih slojih. Ve\xc4\x8dina krednih klifov ima zelo malo vidne lezike v primerjavi z ve\xc4\x8dino debelih slojev apnenca, kot so karbonski apnenci ali jurski oolitski apnenci. To verjetno pomeni zelo stabilne razmere ve\xc4\x8d kot deset milijonov let._NEWLINE_Kreda ima ve\xc4\x8djo odpornost za preperevanje kot glina, s katero je obi\xc4\x8dajno povezana tako, da sestavlja visoke strme pe\xc4\x8dine in kredni grebeni sre\xc4\x8dajo morje. Kredni gri\xc4\x8di, ki jih v Angliji imenujejo downland (ali downs, kar v prevodu pomeni gri\xc4\x8devnat, ker downs izhaja iz staroangle\xc5\xa1kega d\xc5\xabn = hrib), obi\xc4\x8dajno nastanejo tam, kjer pasovi krede dose\xc5\xbeejo povr\xc5\xa1ino pod kotom, tako da sestavljajo \xc5\xa1karpo. Ker je kreda dobro sprijeta, lahko vsebuje velike koli\xc4\x8dine podzemne vode, ki zagotavlja naravni rezervoar, ki v suhih sezonah po\xc4\x8dasi spro\xc5\xa1\xc4\x8da vodo.\n_START_SECTION_\nRudarstvo\n_START_PARAGRAPH_\nKredo so kopali iz krednih sedimentov povr\xc5\xa1insko in podzemno. Kredno rudarstvo je uspevalo med industrijsko revolucijo zaradi potrebe po izdelkih iz krede, kot sta apno in opeka. Nekateri opu\xc5\xa1\xc4\x8deni rudniki krede so ostali turisti\xc4\x8dna zanimivost zaradi svojega masivnega prostranstva in naravne lepote.\n_START_SECTION_\nSedimenti\n_START_PARAGRAPH_\nKreda je v evropski stratigrafski enoti nastala v obdobju krede. To so znameniti Dovrski beli klifi v Kentu, Anglija, pa tudi Cap Blanc Nez na drugi strani Dovrske o\xc5\xbeine. V regiji \xc5\xa0ampanja-Ardeni v Franciji je ve\xc4\x8dinoma osnova kreda, sediment, ki vsebuje umetne jame, ki se uporabljajo za shranjevanje vina. Nekatere med najvi\xc5\xa1jimi krednimi \xc4\x8dermi v svetu so v narodnem parku Jasmund v Nem\xc4\x8diji in M\xc3\xb8ns Klint na Danskem, neko\xc4\x8d otoka.\n_START_SECTION_\nNastanek\n_START_PARAGRAPH_\nKredno gri\xc4\x8devje v severni Evropi je nastalo pred 90 milijoni let, izcedek se je nabiral na dnu velikega morja. Kreda je ena prvih skal, sestavljena iz submikroskopskih delcev, ki so jih raziskali z elektronskim mikroskopom, ko so ugotovili, da so skoraj vsi iz kokolitov. Njihove lupine so narejene iz kalcita, izlo\xc4\x8denega iz bogate morske vode. Ko so umrli, se je v milijonih let postopoma zgradila precej\xc5\xa1nja plast, te\xc5\xbea le\xc5\xbee\xc4\x8dih sedimentov se je s\xc4\x8dasoma stisnila v skalo. Poznej\xc5\xa1i premiki zemeljske skorje, povezane z oblikovanjem Alp, so postavili ta nekdanja morska tla nad nivo morja.\n_START_SECTION_\nSestava\n_START_PARAGRAPH_\nKemi\xc4\x8dna sestava krede je kalcijev karbonat z manj\xc5\xa1imi koli\xc4\x8dinami mulja in gline . V morju jo je zgradil submikroskopski plankton, ki je padal na morsko dno in se nato zdru\xc5\xbeil in se v obdobju diageneze stisnil v kredno skalo.\n_START_SECTION_\nUporaba\n_START_PARAGRAPH_\nKreda je vir apna s termi\xc4\x8dnim razpadom ali ga\xc5\xa1enega apna s kaljenjem v vodi.  V jugovzhodni Angliji so votline (deneholes) znani primeri starih krednih jam. Take zvonaste jame so bili tudi stari rudniki kremena, ko je bil glavni cilj, da se odstranijo kremenovi gomolji za izdelavo kamenega orodja. Povr\xc5\xa1ina pri Cissburyju je tak primer, morda najbolj znan je obse\xc5\xbeen kompleks Grimes Graves v Norfolku._NEWLINE_Kreda se lahko uporablja zaradi svoje lastnosti kot podlaga. V kmetijstvu se uporablja za dviganje pH-vrednosti v tleh z visoko kislostjo. Najpogostej\xc5\xa1a oblika je CaCO3 (kalcijev karbonat) in CaO (kalcijev oksid). Majhni odmerki krede se lahko uporabljajo tudi kot antacid. Poleg tega so majhni delci krede idealna snov za \xc4\x8di\xc5\xa1\xc4\x8denje in poliranje. Na primer zobna krema obi\xc4\x8dajno vsebuje majhne koli\xc4\x8dine krede, ki je blag abraziv. Polirna kreda je kreda, pripravljena s skrbno nadzorovano velikostjo zrn za zelo fino poliranje kovin.  Kredo lahko uporabimo tudi v obliki pra\xc5\xa1ka za prstne odtise.\n_START_SECTION_\nDruga uporaba\n_START_PARAGRAPH_\nKreda se uporablja tudi pri rekreaciji. Pri tenisu na travi se kreda v prahu uporablja za ozna\xc4\x8devanje mejnih \xc4\x8drt igralnega polja. \xc4\x8ce \xc5\xbeoga zadene \xc4\x8drto, bo viden oblak krede. V zadnjih letih je bila kreda v prahu nadome\xc5\xa1\xc4\x8dena s titanovim dioksidom.  V gimnastiki, pri plezanju, dvigovanju ute\xc5\xbei in vle\xc4\x8denju vrvi se kreda \xe2\x80\x93 zdaj po navadi magnezijev karbonat \xe2\x80\x93 uporablja za roke in noge, da se prepe\xc4\x8di potenje in zmanj\xc5\xa1a zdrs._NEWLINE_Kreda se lahko uporablja tudi kot gradbeni material namesto opeke ali ometa. Lomljeno kredo so razrezali v bloke in jo uporabljali kot tesanec, zdrobljena kreda stisnjena v bloke in polo\xc5\xbeena v malto.  \xc5\xa0e vedno so hi\xc5\xa1e, ki so bile zgrajene z uporabo krede kot glavnim gradbenim materialom.'